Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 349/13/3307	Prievidza, 27.11.2014
EEČ : 2-27-206-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 10.7.2013, spisová značka 2 Pv 349/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po vzájomnej dohode v úmysle si finančne prilepšiť v presne nezistený deň v období od 15.4.2013 do 19.4.2013 okolo 11:00 hodiny z uzamknutého oploteného areálu dielní elektrovodu, ktorý sa nachádza v areáli XXXXX, závod XXXXX v Zemianskych Kostoľanoch XXXXX pomocou vysokozdvižného vozíka nadvihol v oblasti pántov uzamknutú vstupnú bránu oploteného areálu  dielní elektrovodu, cez vzniknutý otvor vnikli dnu, pričom z priestoru areálu odcudzili päť kusov voľne položených skúšobných bremien o celkovej hmotnosti 8.900 kg, ktoré preniesli do vedľajšieho areálu, kde ich spoločne rozobrali, pričom stavebný odpad o hmotnosti 1.648 kg, ktorý tvoril vnútro skúšobných bremien vyhodili do kontajnera a porozpilované kusy železa o hmotnosti 7.252 kg v dodávke vyniesli z areálu poškodenej spoločnosti, pričom odcudzené železo speňažili, čím poškodenej spoločnosti XXXXX, spôsobili škodu vo výške 2.645 eur.

Uznesením prokurátora Okresnej prokuratúry Prievidza zo dňa 10.7.2013, spisová značka 2 Pv 349/13/3307, bola určená všetkým obvineným skúšobná doba v trvaní 15 mesiacov.
Odôvodnenie:
	Uznesením 2 Pv 349/13/3307 z 10.07.2013 bolo podľa § 216 ods. 1 Trestného poriadku podmienečne zastavené trestné stíhanie proti obvineným XXXXX a XXXXX trestne stíhaným pre prečin krádeže podľa § 212 ods. 2 písm. a) Tr. zákona v spolupáchateľstve podľa § 20 Tr. zákona, ktorého sa dopustili tým spôsobom, že po vzájomnej dohode v úmysle si finančne prilepšiť v presne nezistený deň v období od 15.4.2013 do 19.4.2013 okolo 11:00 hodiny z uzamknutého oploteného areálu dielní elektrovodu, ktorý sa nachádza v areáli XXXXX, závod XXXXX v Zemianskych Kostoľanoch XXXXX pomocou vysokozdvižného vozíka nadvihol v oblasti pántov uzamknutú vstupnú bránu oploteného areálu  dielní elektrovodu, cez vzniknutý otvor vnikli dnu, pričom z priestoru areálu odcudzili päť kusov voľne položených skúšobných bremien o celkovej hmotnosti 8.900 kg, ktoré preniesli do vedľajšieho areálu, kde ich spoločne rozobrali, pričom stavebný odpad o hmotnosti 1.648 kg, ktorý tvoril vnútro skúšobných bremien vyhodili do kontajnera a porozpilované kusy železa o hmotnosti 7.252 kg v dodávke vyniesli z areálu poškodenej spoločnosti, pričom odcudzené železo speňažili, čím poškodenej spoločnosti XXXXX, spôsobili škodu vo výške 2.645 eur.

	Uznesenie o podmienečnom zastavení trestného stíhania  v prípade obvineného XXXXX nadobudlo právoplatnosť dňa 23.07.2013, skúšobná doba uplynula 23.10.2014. V prípade obvineného XXXXX vyššie uvedené uznesenie nadobudlo právoplatnosť dňa 02.08.2013, pričom skúšobná doba uplynula 02.11.2014.

	Bolo preto zisťované, či obvinení v priebehu skúšobnej doby viedli riadny život, teda, či splnili podmienky podmienečného zastavenia trestného stíhania.

	Zo správy poškodenej spoločnosti vyplýva, že obvinení v priebehu skúšobnej doby nahradili škodu spôsobenú trestným činom v plnej výške tak ako im to bolo uložené uznesením o podmienečnom zastavení trestného stíhania.

	Obvinený XXXXX sa v skúšobnej dobre nedopustil žiadneho trestného činu, pričom bol jedenkrát postihnutý v priestupkovom konaní Mestskou políciou v Martine pokutou vo výške 10 eur za dopravný priestupok, ktorého sa dopustil dňa 13.11.2013 tým, že stál mimo vyznačeného miesta. Zo správy polície ako aj z miesta bydliska je zrejmé, že obvinený žije usporiadaným spôsobom života, na verejnosti sa správa slušne, komisiou na obecnom úrade nebol riešený.

	Obvinený XXXXX sa v skúšobnej dobre nedopustil žiadneho trestného činu, pričom bol taktiež jedenkrát postihnutý v priestupkovom konaní za priestupok na úseku dopravy pokutou vo výške 20 eur, ktorého sa dopustil dňa 12.03.2014, a to za nepoužitie bezpečnostných pásov. Zo správy z miesta bydliska a správy polície vyplýva, že rovnako ako XXXXX viedol riadny život, nebolo zistené, že by nadmerne požíval návykové látky, alebo sa pohyboval medzi závadovými osobami.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne s to aj počas skúšobnej doby, že sa v trestnom konaní pokračuje.

	V prípade oboch obvinených možno konštatovať, že v skúšobnej dobe viedli riadny život a teda, že sa osvedčili. Je potrebné uviesť, že aj keď obvinení v skúšobnej dobe spáchali po dopravnom priestupku, jednalo sa o priestupky ktoré svojou povahou nemajú žiaden súvis s trestným činom, pre ktorí boli trestne stíhaní, rovnako sa jednalo o priestupky nízkej zásažnosti, čo bolo vyjadrené aj nízkou výškou uložených pokút.

	Z týchto dôvodom som rozhodol tak, ako je uvedené vo výrokovej časti tohto uznesenia.

	Právoplatnosťou uznesenia o tom, že sa obvinení osvedčili, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Bíro
prokurátor